Zápisnica zo zasadnutia Obecného zastupiteľstva vo Veselom zo dňa 17. 3. 2011

Prítomní: podľa prezenčnej listiny, ktorá tvorí súčasť zápisnice.

Program zasadnutia:

1.	    Otvorenie a privítanie prítomných
2.	    Schválenie programu zasadnutia
3.	    Určenie overovateľov zápisnice a zapisovateľa
4.	    Kontrola uznesení
5.	    Káblová televízia
6.	    Obecná kanalizačná, s. r. o.
7.	    VZN – o zneškodňovaní odpadových vôd
8.	    VZN – o podmienkach predaja výrobkov a poskytovania služieb na trhových miestach
9.	    Rôzne
10.	    Diskusia
11.	    Záver

1.	    Zasadnutie obecného zastupiteľstva otvorila a prítomných privítala Viera Šipková, starosta obce. Na zasadnutí sa zúčastnili všetci poslanci obecného zastupiteľstva, zastupiteľstvo bolo uznášaniaschopné.
2.	    Viera Šipková, strosta obce predložila na schválenie program zasadnutia na deň 17. 3. 2011.
3.	    Viera Šipková, starosta obce navrhla za overovateľov zápisnice zo dňa 17. 3. 2011 poslankyne Janku Kováčovú a Adrianu Duračkovú. Za zapisovateľa pracovníčku obecného úradu M. Krátkú.
4.	    Viera Šipková, starosta obce ospravedlnila neprítomnosť na zasadnutí hlavného kontrolóra obce p. Máriu Horinovú, ktorá sa z dôvodu PN nedostavila na zasadnutie a požiadala zástupcu starostu p. Čekana Michala o prečítanie uznesení z minulého zasadnutia. Po prečítaní uznesení poslanec Peter Koiš žiadal o doplnenie k zápisu jeho pripomienky počas predchádzajúceho zasadnutia, že upozornil na neporiadok za záhradou p. Jozefa Streckého.
5.	    Na zasadnutí privítala Viera Šipková, starosta obce Ing. Ladislava Straku, odborne spôsobilého pracovníka Obecnej kanalizačnej, s. r. o, Veselé. Ing. Straka informoval prítomných o dôvodoch vzniku uvedenej s. r. o, spoločníkoch firmy, ich právach a povinnostiach, predmete podnikania, základnom imaní a výške vkladov majetku firmy, orgánoch spoločnosti, konateľoch, obchodných podieloch, hospodárení spoločnosti, účtovníctve, fakturáciách za odpadové vody, výsledkoch inšpekcie, ktorá bola na čističke, potrebe rozšírenia jej kapacity. Zodpovedal na otázky, ktoré mu boli kladené poslancami obecného zastupiteľstva.
6.	    Fi. VTR – Komunikačné systémy, s. r. o. Bratislava predložila obci Veselé zmluvu o pripjení účastníka na sieť TKR v obci v roku 2011. Na základe toho Viera Šipková, starosta obce pozvala na zasadnutie obecného zastupiteľstva konateľa spoločnosti Viliama Záhoru, aby poslancov a prítomných bližšie oboznámil s predloženou zmluvou. V roku 2011 bude ukončené analógové vysielanie televíznych programov postupne na celom území SR. Týmto prechodom zmeny spôsobu TV vysielania občanom vznikne potreba nevyhnutných zmien v zariadeniach, TV prijímačoch, anténach a zostane značný počet TV prijímačov na príjem podľa starého analógového spôsobu. VTR predkladá ponuku pripájať účastníkov počas roka 2011 za zníženú cenu 1 €. Na zmluvne dohodnutom digitálnom rozšírení programového rastra siete TKR o programy v DVB-T, DVB-C. Programy šírené v DVB-C budú prístupné cez čipovú kartu, ktorú bude predávať prevádzkovateľ TKR. Za rozšírenie programového rastra TKR o programy v systémoch DVB-T, DVB-C požaduje úhradu od obce 2100 € + DPH.
7.	    Viera Šipková, starosta obce predložila poslancom návrh VZN 2/2011 o zneškodňovaní odpadových vôd na území obce Veselé. Prejednala s poslancami jednotlivé body VZN a návrh bude zverejnený občanom.
8.	    Viera Šipková, starosta obce predložila poslancom návrh na zmeny vo VZN o podmienkach predaja výrobkov a poskytovania služieb na trhových miestach, prejednala s poslancami tieto zmeny a návrh bude zverejnený občanom.
    Rôzne

Viera Šipková, starosta obce informovala poslancov o:

•	    Prebehnutom výberovom konaní na riaditeľku MŠ vo Veselom. Riaditeľka MŠ vo Veselom je p. Iveta Kóňová. V mesiaci apríl by mala nastúpiť po materskej dovolenke M. Schmidová na miesto učiteľky.
•	    Odhad ceny nehnuteľnosti a to budovy s. č. 57 – predajňa, bude stáť obec cca 400 €. Preto by sa malo najprv zistiť, či má niekto záujem túto budovu kúpiť.
•	    Na výročnej schôdzi Jednoty vo Veselom sa V. Šipková konzultovala s prítomnými založenie Jednoty dôchodcov.
•	    Dotácie na osvetlenie obce budú poskytované až v rokoch 2014 – 2020. Preto Viera Šipková, strarosta obce oboznámila prítomných o inom projekte, podrobnosti o jeho predkladaní musí prekonzultovať s kompetentnými pracovníkmi.
•	    Žiadosti o poskytnutie finančného príspevku organizáciám sa majú predkladať na obecný úrad koncom roka, resp. hneď začiatkom a vyzvala ich zástupcov o predloženie písomnej žiadosti.
•	    Oboznámila poslancov s podanou sťažnosťou Moniky Bučkovej a Jozefa Babiša na Emíliu Chudú a Máriu Bezdekovú.
•	    Oboznámila poslancov s prerábaním kúrenia v bytoch v bytovom dome č. 439. Náklady budú hradené cez poisťovňu Kooperatíva a Allianz – Slovenská poisťovňa.
•	    Predložila list p. Kataríny Šokovej na odpoveď predstaviteľa fi. K+K Piešťany p. Kováča, ktorý riešil vlhnutie bytov v bytových domoch.
•	    Predložila list nájomníkov bytov v bytových domoch 445 a 446, v ktorom predkladajú svoje požiadavky od obce.
•	    Oboznámila o jednaní so správou ciest o posunutí tabule OBEC VESELÉ smerom k Dubovanom o cca 20 m a výmene poškodených dopravných značiek.
•	    Oboznámila prítomných s tým, že umiestnenie reklamných tabúľ v obci je podmienené povolením drobnej stavby. Preto sa musia upozorniť majitelia reklám, aby sa predišlo uloženiu pokút.
•	    Predložila poslancom návrh zmluvy o zabezpečovaní starostlivosti o odchytené zvieratá a ich umiestnení v útulku Slobody zvierat v Piešťanoch.
•	    Navrhla vypracovať k budúcemu zasadnutiu plán kultúrnych aktivít, hlavne letných, ktoré by sa mali v priebehu roka v obci uskutočniť.

1.	    Diskusia.

•	        Poslanec Peter Koiš navrhol založenie zväzu záhradkárov.
•	        Poslanec Ľubomír Duračka sa informoval o možnosti vypracovania územného plánu obce Veselé. Niektoré obce na jeho vypracovanie získali dotácie. Viera Šipková sa o vypracovanie územného plánu obce už zaujímala a má dohodnuté jednanie o jeho vypracovaní s kompetentými pracovníkmi. Náklady na vypracovanie plánu predstavujú čiastku cca 17000 €.
•	        Viera Šipková, starosta obce upozornila na veľké množstvo výtlkov na komunikáciách. Je možnosť ich dať opraviť fi. Katelstav V. Kostoľany studeným asfaltom. P. Koiš doporučuje zakúpiť zmes na opravu od firmy z Prahy. Prospekty tejto firmy doloží.
•	        Poslanec Peter Koiš sa pýtal koľko a akých projektov obec predkladala, na výšku nákladov na projekty a koľko ich bolo zrealizovaných.
•	        Poslanec Peter Koiš oboznámil prítomných, že do 21. apríla sa môžu podávať žiadosti o pridelenie grantu Rodinný futbal 2011 a žiadal Vieru Šipkovú, starostu obce aby podala žiadosť o pridelenie grantu. V. Šipková sa vyjadrila, že po preštudovaní podmienok podania grantu  a jeho pridelenia bude žiadosť podaná.

    Na záver Viera Šipková, starosta obce poďakovala prítomným za účasť na zasadnutí.
 Vo Veselom 17. 3. 2011
Zapisovateľ:
Bc Mária Krátká                                     

Overovatelia zápisnice:
Janka Kováčová                                                           
Adriana Duračková         

Uznesenia Obecného zastupiteľstva vo Veselom
zo dňa 17. 3. 2011

Uznesenie Obecného zastupiteľstva vo Veselom č. 13/2011
Obecné zastupiteľstvo vo Veselom

Schvaľuje
pogram zasadnutia OZ na deň 17. 3. 2011.

Prítomných 7 poslancov, schválilo 7 poslancov

Uznesenie Obecného zastupiteľstva vo Veselom č. 14/2011
Obecné zastupiteľstvo vo Veselom
určuje

overovateľov zápisnice Janku Kováčovú a Adrianu Ďuračkovú,
zapisovateľa Máriu Krátkú

Prítomných 7 poslancov, schválilo 7 poslancov

Uznesenie Obecného zastupiteľstva vo Veselom č. 15/2011
Obecné zastupiteľstvo vo Veselom
Berie na vedomie

predložené uznesenia OZ vo Veselom zo dňa 10. 2. 2011.
Konštatuje,
ž uznesenia OZ vo Veselom sú priebežne plnené.

Prítomných 7 poslancov, schválilo 7 poslancov

Uznesenie Obecného zastupiteľstva vo Veselom č. 16/2011
Obecné zastupiteľstvo vo Veselom
Berie na vedomie

informácie konateľa fi. VTR – Komunikačné systémy, s. r. o. Bratislava, p. Záhoru.
Neschvaľuje
uzatvorenie zmluvy medzi obcou Veselé a VTR – Komunikačné systémy, s. r. o. Bratislava o pripojení účastníka na sieť TKR v obci v roku 2011.

Prítomných 7 poslancov, schválilo 6 poslancov, zdržala sa hlasovania poslankyňa RNDr. Anna Duračková.

Uznesenie Obecného zastupiteľstva vo Veselom č. 17/2011
Obecné zastupiteľstvo vo Veselom
Berie na vedomie

informácie odborného poradcu spoločnosti Obecná kanalizačná Veselé, s. r. o, p. Ing. Ladislava Straku o spoločnosti Obecná kanalizačná, s. r. o. Veselé.

Prítomných 7 poslancov, schválilo 7 poslancov

Uznesenie Obecného zastupiteľstva vo Veselom č. 18/2011
Obecné zastupiteľstvo vo Veselom
Berie na vedomie

predložené pracovné materiály k príprave VZN o zneškodňovaní odpadových vôd.

Prítomných 7 poslancov, schválilo 7 poslancov

Uznesenie Obecného zastupiteľstva vo Veselom č. 19/2011
Obecné zastupiteľstvo vo Veselom
Berie na vedomie

predložené návrhy k príprave VZN o podmienkach predaja výrobkov a poskytovania služieb na trhových miestach.

Prítomných 7 poslancov, schválilo 7 poslancov

Vo Veselom 17. 3. 2011

Viera Šipková
Starosta obce